dresitaj por la plej malfacilaj laboroj, kia estas la rok- rompado, rulado de ŝtonegoj kaj simile. Se oni en la menciita anonco legas Heavy 317, signifas tio, ke sesmenbra taĉmento (body) de pezaj Salamandroj estas pagata per tricent dek sep dolaroj. Por ĉiu taĉmento de la pezaj estas kutime destinita unu Leading kiel la ĉefo kaj inspektanto. estas ordinaraj labor- salamandroj pezantaj 80 ĝis 100 funtojn, kiuj estas Team vendataj nur po labor-teamoj de dudek pecoj; ili estas destinitaj por kolektivaj laboroj kaj oni ilin plej prefere uzas por laboroj ĉe fosmaŝinoj, por konstruado de remparoj aŭ digoj kaj simile. Ĉe ĉiu dudekmembra teamo estas unu Leading. estas klaso tute speciala. Estas Salamandroj, kiuj pro diversaj kialoj ne estis Odd Jobs kolektive kaj laŭfake instruitaj, ekzemple pro tio, ke ili kreskis ekster la grandaj, spertule direktataj Salamandro- kulturejoj. Verdire estas duonsovaĝaj, sed ofte tre talentaj Salamandroj. Oni ilin aĉetas aŭ unuope aŭ po dekduopoj kaj aplikas ilin por diversaj helplaboroj aŭ por malpligrandaj agoj kie ne penvaloras tutajn trupojn aŭ teamojn da Salamandroj. Se la Leading povas esti opiniata la elito inter la Salamandroj, do la Odd Jobs reprezentas kvazaŭ la malgrandan proletaron. Lastatempe oni ŝatas ilin aĉeti kiel salamandran krudaĵon, kiun unuopaj entreprenistoj plue rafinas kaj klasifikas je Leading, Pezaj, Team aŭ Trash. aŭ fatraso (aĉaĵo, forfalaĵo) estas la malplivaloraj, malfortaj aŭ korpe difektitaj Trash Salamandroj, kiujn oni ne vendas unuope nek por difinitaj partioj, sed amase laŭ pezo, kutime po pluraj dekoj da tunoj; unu kilogramo da viva pezo kostas hodiaŭ sep ĝis dek cendojn. Propradire oni ne scias, por kio ili servas aŭ kiucele ili estas aĉetataj - eble por iuj ne tro malfacilaj laboroj en la akvo; por eviti miskomprenon ni atentigas, ke la homoj ne povas manĝi la Salamandrojn. Ĉi tiun Trash aĉetas preskaŭ ekskluzive ĉinaj negocistoj; kien ili importas ĝin, oni ne malkovris. estas simple la Salamandra idaro, aŭ pli precize: salamandridoj malpli aĝaj ol Spawn unu jaro. Oni ilin vendas kaj aĉetas po pluraj centoj, kaj ili tre bone vendiĝas, ĉefe pro tio, ke ili estas malkaraj kaj ilia transporto estas la malplej multekosta; nur sur la liverloko oni ilin finkulturas ĝis la tempo, kiam ili fariĝas laborkapablaj. La Spawn estas transportataj en la bareloj, ĉar la salamandridoj ne eliras el la akvo, kiel bezonas fari la plenaĝaj Salamandroj. Ofte okazas, ke el Spawn estiĝas unuopuloj eksterordinare talentaj, superantaj eĉ la normigitan tipon Leading; per tio iĝas la id -merkato speciale interesa. La alte talentaj Salamandroj estas poste vendataj po kelkcent dolaroj por peco; la Amerika milionulo Denicker eĉ pagis du mil dolarojn por Salamandro, kiu flue parolis naŭ lingvojn, kaj li igis ĝin transporti per speciala ŝipo ĝis Miami; mem tiu ĉi transporto kostis preskaŭ dudek mil dolarojn. Lastatempe oni ŝatas aĉeti la salamandran idaron por la tiel nomataj Salamandraj staloj, kie oni elektas kaj trejnas rapidajn sportajn Salamandrojn; ĉi tiuj estas poste jungataj triope antaŭ platajn boatojn en formo de konkoj. La konkursoj per konkoj, tiritaj de Salamandroj, estas nuntempe alta modo kaj la plej ŝatata amuzo de junaj Amerikaninoj en Palm Beach, en Honolulu kaj sur Kuba; oni nomas ilin Triton- Races aŭ la vetkurado de Venus-boatoj. En facila dekora konko, glitanta sur la marebeno, staras la konkursantino en plejeble mallonga kaj ĉarma bankostumo kaj tenas en la manoj la silkajn bridrimenojn de la Salamandra trijungaĵo; oni konkursas simple pri la titolo de Venuso. Mr. J. S. Tincker, la tiel nomata Reĝo de konservaĵoj, aĉetis por sia filineto trijungaĵon de konkursaj Salamandroj: Poseidonon, Hengiston kaj King- Edwardon, por ne malpli ol tridek ses mil dolaroj. Tamen ĉio ĉi estas jam ekster la kadro de la propra S - Trade, kiu sin limigas je tio, ke ĝi liveras en la tutan mondon la solidajn porlaborajn Leadings, Heavies kaj Teams.

- - - -

Mi jam menciis la Salamandro-kulturejojn. La leganto ne imagu grandegajn bred- stalojn kaj remizojn; estas kelkaj kilometroj da nuda marbordo, sur kiu estas dissemitaj